**Referat fra generalforsamling i Solbyens Ejerlav d. 28. august 2021**

1. Som dirigent blev valgt Anne Grethe (nr 98), som referent blev Dennis (nr. 31)

2. Bestyrelsens beretning

Formanden fortalte, at der er afholdt 5,5 bestyrelsesmøder i den sidste periode. Der ligger referater på hjemmesiden. Der har ikke været den store aktivitet i løbet af året. Der har generelt været styr på tingene. Der er nogle problemer med sandet på lejepladsen. Kommunen ønsker ikke hjælpe med dette. Der har været snak om, at hjemmesiden skulle fornyes. Der er kommet en del nye beboere i Solbyen. Ca 17 ud af 73 huse. Det er en ret stor udskiftning. Der er kommet flere unge familier til. Der er desuden kommet nye uldbeklædte naboer ved kridtgraven. De er blevet taget godt imod.

Kommentarer til bestyrelsens beretning:

* Man har fra nogle beboeres side rettet ønske til kommunen om flytning af stier på området hvor der går får. Det drejer sig om at få flyttet stien tæt på hegnet længere ned på skråningen.
* Der har været et får, der druknede i kridtgraven fordi det blev skræmt af en hund, der var inden for indhegningen, men i snor. Man har rettet henvendelse til kommunen om et eventuelt forbud mod hunde indenfor indhegningen af hensyn til fårene
* Opfordring til bestyrelsen om at være opmærksom på nye regler vedr. affaldssortering

Bestyrelsens beretning blev godkendt.

3. Regnskab

Kasserer Jan Anker Nielsen redegjorde for posterne i regnskabet. Der var ikke spørgsmål til regnskabet fra de fremmødte bortset fra en opfordring til at købe et nyt juletræ. Formanden svarede, at der kan være juridiske hindringer for dette.

Regnskabet blev godkendt.

4. Kontingent

Bestyrelsen havde foreslået, at der ikke blev opkrævet kontingent i 2021. Bestyrelsen foreslog desuden en fastholdelse af kontingentet på kr. 200 pr år.

Begge forslag blev godkendt.

5. Forslag

Bestyrelsen blev opfordret til at kontakte kommunen vedrørende status for projekt om regnvandsseparering.

Bestyrelsen blev opfordret til at facilitere, at Facebook kan anvendes til erfaringsdeling fx i forbindelse med kloakskader.

6. Valg til bestyrelsen

Brian Salomonsen blev genvalgt for en 2-årig periode (frem til april 2023)

Peter Uggerby blev genvalgt for en 2-årig periode (frem til april 2023)

Jesper Brynildsen blev genvalgt for en 2-årig periode (frem til april 2023)

Pernille Juul Hansen (nr 59) blev valgt for en 1-årig periode (frem til april 2022)

Henrik Blaabjerg (nr 39) blev valgt for en 1-årig periode (frem til april 2022)

Dennis Staahltoft blev (nr 31) valgt som suppleant for en 1-årig (frem til april 2022)

7. Valg af revisor

Peter Hjorth blev genvalgt.

8. Eventuelt

Formanden informerede om, at ejeren af garagerne ved lejepladsen ønsker at få garagerne udstykket enkeltvis.

Bo informerede om, at man tidligere havde en holdning i ejerlavet om, at man ikke skulle købe nogen af garagerne. Bo ønskede desuden, at der blev stillet et skilt ved affaldet om, at man ikke smed sit affald på jorden. Skiltet om brænde til Skt Hans bålet blev foreslået fjernet.